Dans les touos vièrs temps d'la Chrêtchienneté en Êgypte, y'avait des cheins tchi voulaient d'meuther hors d'la vouaie du monde à seule fîn d'prier et contemplier à lus tout seu. Mais, viyant les dangièrs du d'sèrt ou d'la bouaîs'sie, ches hèrmites lus rassembliaient souvent dans un vaîthinné d'caves ou d'hèrmitages et y'avait bétôt des gens tchi v'naient vîsiter les hèrmites pouor eune pause, lus d'mander des tchestchions et êcouter lus sagesse. Des parchonn'nies d'hèrmites et d'lus discipl'yes dêv'loppaient avaû l's années, et parfais nou-s'atchilyait des règl'yes à seule fîn d'gouvèrner ches c'meunautés.